Source: http://www.hel.fi/hel2/ksv/Paatoksenteko/2004_Kaupunkisuunnittelulautakunta/Esityslistat/040610181.htm
Timestamp: 2014-09-16 07:25:50+00:00
Document Index: 14386620

Matched Legal Cases: ['§ 205', '§ 51', '§ 14', '§ 17', '§ 18', 'kko ']

07/04.03.2004
Torstai 4.3.2004 klo 15.00
19.2.2004 pöydälle pantu asia
Kamppiparkin laajennuksen ja keskustan huolto- ja pysäköintiliikenteen tunnelin länsiosan asemakaavan muutosehdotus (nro 11275)
Raportti toiminnan ja talousarvion toteutumisesta vuodelta 2003 37
Kaupunkisuunnitteluviraston vuoden 2004 tulosbudjetti
38YLEISKAAVAPÄÄLLIKKÖ
Lausunto Sipoonkorpi II-työryhmän mietinnöstä
Kalasataman osayleiskaavan suunnitteluohjelma 43
Kalasataman metrokortteleiden yleissuunnitelma
Kadunvarsiliikkeet Kalasatamassa
Lausunto Suvilahden sähköaseman kytkinlaitoksen uusimisen hankesuunnitelmasta
Roihuvuoren keskuksen kaupallinen selvitys 70ASEMAKAAVAPÄÄLLIKKÖ
Vuosaaren Aurinkolahden korttelia 54288, tonttia 54291/1 ja katu- ja puistoaluetta koskeva asemakaavan muutosehdotus (nro 11269)
Roihuvuoren ostoskeskuksen ja sen ympäristön kehittäminen - kaupunkikuvallinen ja arkkitehtoninen tarkastelu 83
Aurinkolahden itäosan rakentamistapaohje ja värisuunnitelma
87LIIKENNESUUNNITTELUPÄÄLLIKKÖ
Sörnäisten ja Hermannin rantateiden liittymän suunnittelutilanne
Rautatiekatujen ja Arkadiankadun liikennesuunnitelman tarkistaminen välillä Fredrikinkatu Mannerheimintie
101b-asiatASEMAKAAVAPÄÄLLIKKÖ
Torpparinmäen tonttia 35169/16 koskeva asemakaavan muutosehdotus
Malmin kahta tonttia sekä puisto- ja katualuetta koskeva asemakaavan muutosehdotus (nro 11282)
Tapaninvainion Kirkonkyläntien katualuetta, puistoaluetta ja suojaviheraluetta koskeva asemakaavan muutosehdotus (nro 11272)
Lausunto Helsingin Vapaa-ajattelijat ry:n tunnuksetonta hautausmaata koskevista kirjeistä
127LIIKENNESUUNNITTELUPÄÄLLIKKÖ
Lausunto valtuustoaloitteesta, joka koskee pysäköintiä Merisataman alueella
12.2.2004 ja 19.2.2004 pöydälle pantu asia
Lausunto tiedelinjan alustavasta liikennöintisuunnitelmasta 2004 - 2007
Pitäjänmäentien - Kaupintien - Korsutien kiertoliittymän liikenteen ohjaussuunnitelma
139LAUTAKUNNAN PUHEENJOHTAJA
3ILMOITUSASIATKslk Kaupunkisuunnittelulautakunnalle on lähetetty tiedoksi seuraavat kaupunginhallituksen, kiinteistölautakunnan sekä kaupunkisuunnittelu- ja kiinteistötointa johtavan apulaiskaupunginjohtajan päätökset ynnä yleissuunnitteluosaston ja asemakaavaosaston ilmoitukset: Kaupunginhallitus 16.2.2004 § 205 Kaupunginhallitus pidentänyt Munkkisaaren kortteleiden 20235 ja 20240-20243, tonttien 20181/3 ja 20236/6 sekä katu-, rautatie-, satama- ja puistoalueiden rakennuskieltoaikaa 25.2.2006 saakka. Maankäyttö- ja rakennuslain 202 §:n ja kaupunginhallituksen esityslistan Kj/2 kohdassa päätetyn perusteella tämä päätös tulee voimaan ennen kuin se on saanut lainvoiman. (2004-106) Asemakaavaosasto Kaupunginhallitus 16.2.2004 Kaupunginhallitus on päättänyt, ettei se ota käsittelyynsä kaupunkisuunnittelulautakunnan 5.2.2004 tekemiä päätöksiä.
(2004-334) Kaupunginhallitus 23.2.2004 Kaupunginhallitus on päättänyt, ettei se ota käsittelyynsä kaupunkisuunnittelulautakunnan 12.2.2004 tekemiä päätöksiä.
(2004-379) Kiinteistölautakunta 3.2.2004 § 51 Kiinteistölautakunta on merkinnyt tiedoksi Hex Integrated Markets Oy:n kirjeen, jossa yhtiö ilmoittaa luopuvansa hankkeesta rakentaa uusi pörssitalo Hakaniemeen.
(2002-1174 ja 2002-2187) Asemakaavaosasto Kaupunkisuunnittelu- ja kiinteistötointa johtava apulaiskaupungin-
johtaja 10.2.2004 § 14 Helsingin hallinto-oikeus on 6.3.2002 kumonnut kaupunginvaltuuston päätöksen, jolla valtuusto on 9.5.2001 hyväksynyt Vallilan tontin 534/9 sekä puisto- ja katualueen asemakaavan muutoksen 10867 (Sturenkatu 21, Teollisuuskatu 5) . Korkein hallinto-oikeus on 4.2.2004 hylännyt Helsingin kaupunginhallituksen valituksen hallinto-oikeuden päätöksestä ja pysyttänyt Helsingin hallinto-oikeuden päätöksen. (99-395) Asemakaavaosasto Kaupunkisuunnittelu- ja kiinteistötointa johtava apulaiskaupungin-
johtaja 16.2.2004 § 17 Maankäyttö- ja rakennusasetuksessa säädetyllä tavalla on 13.2.2004 kuulutettu valtuuston 14.11.2001 hyväksymästä Länsisataman puistoalueen asemakaavasta sekä korttelin 20178 ja katu-, puisto-, pysäköinti- ja rautatiealueiden ja Eiran katu-, puisto-, pysäköinti-, rautatie- ja vesialueiden asemakaavan muutoksesta 10800. Asemakaavan muutoksella muodostuu 20. kaupunginosan (Länsisataman) korttelit nro 20030-20034 ja 20039 sekä katu-, puisto-, pysäköinti- ja vesialueita ja 6. kaupunginosan (Eiran) katu-, puisto- ja vesialueita sekä yleisiä pysäköintialueita. (Alue sijaitsee Merikadun, Hernesaarenkadun ja Hylkeenpyytäjänkadun välisellä alueella ja rajoittuu etelässä mereen.) Helsingin hallinto-oikeus on 15.8.2002 hylännyt Asunto Oy Eteläkärjen, Munkkisaari-Hernesaari-seura ry:n ym. valitukset kaupunginvaltuuston päätöksestä ja korkein hallinto-oikeus 30.1.2004 Asunto Oy Eteläkärjen ym. valitukset hallinto-oikeuden päätöksestä. (2000-1197) Asemakaavaosasto Kaupunkisuunnittelu- ja kiinteistötointa johtava apulaiskaupungin-
johtaja 16.2.2004 § 18 Apulaiskaupunginjohtaja on todennut, että kaupunginvaltuuston 22.10.2003 hyväksymästä Herttoniemen tontin 43234/4 ja korttelin 43237 sekä puisto- ja vesialueiden ja Vartiokylän katu-, puisto-, urheilu- ja vesialueiden asemakaavan muutoksesta 11157 on valitettu. (Alue rajoittuu mm. Tulisuontiehen, Kivalontiehen, Untuvaisentiehen ja Strömsinlahdenpolkuun.) Kaupunginhallitus on 19.1.2004 päättänyt määrätä asemakaavan muutoksen voimaan tontin 43234/4 osalta ennen kuin se on saanut lainvoiman. Valitukset eivät kohdistu em. tonttiin. Päätöksestä on maankäyttö- ja rakennusasetuksessa säädetyllä tavalla 13.2.2004 kuulutettu. (2002-647) Asemakaavaosasto Yleissuunnitteluosaston ilmoitus
Yleissuunnitteluosastolla on valmisteilla Kalasataman osayleiskaava. Osayleiskaavaa valmistellaan liitteenä olevan osallistumis- ja arviointisuunnitelman mukaisesti. Osallistumis- ja arviointisuunnitelma sekä muuta valmisteluaineistoa on esillä 15.3.-30.4.2004: - Pääkirjasto, Rautatieläisenkatu 8- Kirjakaapeli, Lasipalatsi, Mannerheimintie 22-24, 2. krs- Kallion kirjasto, Viides linja 11- Vallilan kirjasto, Päijänteentie 5- Arabianrannan kirjasto, Aralis-kirjastokeskus, Hämeentie 135 A- Kaupunkisuunnitteluvirasto, Kansakoulukatu 3, 1. krsOsayleiskaavan valmistelusta vastaa yleiskaavapäällikkö Pertti Kare, puh. 169 3325.
Etelä-Myllypuroon suunniteltavasta pientaloalueesta järjestettiin kansainvälinen arkkitehtuurikilpailu teemana Moderni puukaupunki. Kilpailu tulokset julkistetaan 18.3.2004 ja ne esitellään yleisötilaisuudessa tiistaina 23.3.2004 klo 17.30 alkaen kaupunkisuunnitteluviraston auditoriossa.Puukaupunkialuetta ja sen eteläpuolista liikuntapuistoa koskevaa asemakaavan muutosta valmistellaan liitteenä olevan, täydennetyn osallistumis- ja arviointisuunnitelman mukaisesti. Asiaa valmistelee arkkitehti Marja Piimies, puhelin 169 4386, sähköposti marja.piimies@ksv.hel.fi EHDOTUS
Kaupunkisuunnittelulautakunta päättänee merkitä tiedoksi kaupunginhallituksen, kiinteistölautakunnan sekä kaupunkisuunnittelu- ja kiinteistötointa johtavan apulaiskaupunginjohtajan päätökset ynnä yleissuunnitteluosaston ja asemakaavaosaston ilmoitukset.(Taru Koukkunen, puhelin 169 4452)
Osallistumis- ja arviointisuunnitelma 424, Kalasatama
Osallistumis- ja arviointisuunnitelma 422, Etelä-Myllypuro
Kartta asemakaavan muutosalueesta, Etelä-Myllypuro
419.2.2004 pöydälle pantu asiaKAMPPIPARKIN LAAJENNUKSEN JA KESKUSTAN HUOLTO- JA PYSÄKÖINTILIIKENTEEN TUNNELIN LÄNSIOSAN ASEMAKAAVAN MUUTOSEHDOTUS (NRO 11275)Kslk 2003-115, HKR VIO 8.10.2003, Kalevankatu N:o 3 Kiinteistö Oy 29.1.2004, Kampin kaupunginosayhdistys ry s-posti 1.2.2004, Khs 2003-82/523 22.1.2003, Kytömaa-Lindén Kirsti 2.2.2004, Opev 44 28.1.2004, Ruoholahti Asunto Oy Bostads Ab, Ruoholahti Asunto Oy Bostads Ab hallitus 17.6.2003, Sjögren Kristina ruotsinkielinen 2.2.2004, Ykstoista Kiinteistö Oy s-posti 2.2.2004, Eläke-Fennia Keskinäinen vakuutusyhtiö s-posti 17.6.2003, Fredrikinlinna As Oy s-posti 23.6.2003, Helsingin kaupunkisuunnitteluseura-Stadsplaneringssällskapet 18.6.2003, Kalevankatu 3 Kiinteistö Oy 18.6.2003, Kampin kaupunginosayhdistys-Kampens stadsdelsförening rf s-posti 16.6.2003, Lapinrinne Asunto Oy 16.6.2003, LUNA Kiinteistö Oy 18.6.2003, Nurmi Jukka s-posti 11.6.2003, Ruoholahdenkatu 16 As Oy 17.6.2003, Ruoholahti Asunto Oy Bostads Ab hallitus 17.6.2003, Sjögren K. ruotsinkielinen 16.6.2003, Taimi-Kiinteistö As Oy 17.6.2003, Ymk 411/762-03 18.6.2003Karttalehti G3/S1, S2, Hanke 24-155
4. kaupunginosan (Kamppi) katu- ja puistoalueita sekä maanalaista tilaa korttelin 66 osilla tonteista 3,10 ja 11, korttelin 67 osilla tonteista 2, 3, 4, 5, 6, 7 ja 9, korttelin 68 osilla tonteista 3 ja 5, korttelin 69 osilla tonteista 4, 6, 8, 9, 10, 11, 12 ja 13, korttelin 70 osilla tonteista 1, 3, 7, 9 ja 11, korttelin 74 osilla tonteista 2, 3, 8, 10, 11,13 ja 14, korttelin 153 osilla tonteista 2, 3, 6, 7 ja 8, korttelin 154 osilla tonteista 1, 3, 5, 6, 7 ja 8, korttelin 156 osila tonteista 1 ja 29, korttelin 162 osilla tonteista 3, 59, 61 ja 63, korttelin 4001 tonteilla 3, 4, 5,10,11 ja 13 sekä osilla tonteista 8, 9 ja 12 koskeva asemakaavan muutos. Asemakaavan muutoksella muodostetaan Kamppiparkin laajennus sekä ajoyhteys siihen Lastenlehdon puiston eteläosasta. Ajoyhteys jatkuu Kalevankadun alaisena muodostaen keskustan yleisen huolto- ja pysäköintiliikenteen tunnelin länsiosan.
Keskustaa palveleva huolto- ja pysäköintiliikenne on tarkoitus johtaa maan alle Ruoholahdenkadun ja Kluuvintunnelin välisellä alueella Kalevankadun ja Aleksanterinkadun alaisena liikennetunnelina kaupunkisuunnittelulautakunnan 4.12.2003 hyväksymän periaatesuunnitelman mukaisesti. Asemakaavan muutos laaditaan kahdessa osassa. Ensimmäinen, länsiosan asemakaava käsittää Kamppiparkin laajennuksen (500 autopaikkaa) sekä huolto- ja pysäköintiliikennetunnelin osuuden Ruoholahdenkadun ja Yrjönkadun välillä. Pysäköintilaitoksen autopaikat ovat Kampin keskuksen sekä Kampin kiinteistöjen asemakaavan mukaisia paikkoja sekä kävelyalueilta poistuvia paikkoja. Väestönsuoja palvelee Kampin keskusta. Maanalaisten tilojen ajoyhteys sijoittuu Lastenlehdon puiston eteläosaan. Ruoholahdenkadun ja Abrahaminkadun liittymäaluetta järjestellään uudelleen, ajoluiska katetaan pääosin ja sovitetaan kaupunkikuvallisesti puistoympäristöön siten, että puiston ilme ja käyttöarvo säilyvät mahdollisimman hyvinä.Maanalaiset tilojen ilmanvaihtohormit ja poistumistiet sijoittuvat puisto- ja korttelialueille. Korttelialueella (Ressun lukio) poistoilma johdetaan viereisen rakennuksen kattotason yläpuolelle ja Lapinlahden puistikossa noin 3-4 metrin korkeuteen. Maanalaiset tilat toteutetaan kalliotunnelina. Lastenlehdon puiston länsireunaan sijoittuvan tunnelin sisäänajorampin rakentaminen tapahtuu päältä avattuna Lapinlahdenkadulle asti. Puisto joudutaan rakentamaan osittain uudestaan. Puiston saattaminen kokonaisuudessaan leikkipuistokäyttöön valmistuu arviolta 2007. Kamppiparkin laajennus on tarkoitus saada käyttöön samaan aikaan Kampin keskuksen valmistumisen kanssa vuonna 2006.
Hakemukset ja aloitteet
Kamppiparkki Oy ja SRV Viitoset Oy ovat hakeneet 20.1.2003 yhdessä asemakaavan muuttamista Kampin keskuksen pysäköintipaikkojen sijoittamisesta laajennettavaan Forumin pysäköintilaitokseen ja ajoyhteyden järjestämisestä Ruoholahdenkadulle johtavasta rampista. Asemakaavan valmistelun alkuvaiheessa osallistumis- ja arviointisuunnitelman mukaisesti tutkittiin keskustan huoltotunnelin länsipään sijoittamista Kamppiparkin ajoluiskan yhteyteen. Kaupunkisuunnittelulautakunta hyväksyi Keskustan maanalaisen huolto- ja pysäköintiliikenteen periaatteet jatkosuunnittelun pohjaksi 4.12.2003. Päätöksen mukaisesti maanalainen asemakaava laaditaan kahdessa osassa.
Ympäristöministeriön 18.6.1996 vahvistamassa Helsingin seudun seutukaavassa, joka sisältää taajama-alueet, liikenneväylät ja -alueet, alue on taajama-aluetta.
Helsingin yleiskaava 2002:n mukaan alue on keskustatoimintojen sekä kerrostalovaltaista asunto- ja toimitila-aluetta. Yleiskaavassa alueelle on osoitettu lisäksi Helsingin toisen metrolinjan sijainti.
Kaupunginhallituksen keskustan liikennesuunnitelmapäätös
Kaupunginhallitus teki 12.4.1999 päätöksen koskien Keskustatunnelin sekä keskustan liikennesuunnitelman jatkosuunnittelua. Päätös sisälsi mm. Keskuskadun muuttamisen kävelykaduksi ja keskustan huoltoliikenteen järjestämisen maanalaisesti jatkamalla Kluuvin huoltotunnelia länteen.
Alueen korttelit ovat pääosin yksityisessä omistuksessa. Puistot Lastenlehto ja Lapinlahden puistikko, Kampintori, katualueet sekä korttelin 66 tontti 3 (Ressun lukio), korttelin 162 tontti 3 (kaupunkisuunnitteluvirasto) ja korttelin 4001 tontti 12 (Annantalo) ovat kaupungin omistuksessa.
Maanalaiset tilat sijoittuvat Helsingin kantakaupungin tiiviimmin rakennettujen asuin-, toimisto- ja liikerakennusten alle. Rakennukset ovat pääosin 1900-luvun alkupuolella rakennettuja. Pysäköintijärjestelyt ovat kadunvarsipysäköintiä tai sijaitsevat osittain hankalasti käytettävissä pysäköintikellareissa. Uusimmissa rakennuksissa 1960- ja 1970-luvulta lähtien pysäköinti on riittävän tilavasti järjestetty kellareihin.
Lastenlehdon puisto Puiston pohjoisosa on leikkipuistona. Puiston eteläosassa on pienehkö pallokenttä, joka talvisin palvelee luistelua jääkenttänä. Puiston eteläkulman ja siihen liittyvän risteysalueen kevyen liikenteen järjestelyt sekä kadunkalusteet ja kierrätysastiat ovat toiminnallisesti ja kaupunkikuvallisesti huonosti järjestettyjä.
Nykyiset ja suunnitellut alueen vaikutuspiirissä olevat maanalaiset tilat
Kaava-alueen pohjoispuolella on Kamppiparkin pysäköintilaitos 950 autopaikkaa. Laitos on S6-luokan 10 000 hengen väestönsuoja ja sen tulee täyttää väestönsuojavaatimukset kaikilta osin myös rakentamisen jälkeen. Luolan alin lattiataso on länsipäässä - 6,9 ja katto tasolla + 1,8. Kampintorin alla on maanalainen sähköasema, jonka ajoyhteys on Urho Kekkosen kadun alla. Kävely-yhteys uudesta luolan laajennuksesta Kampin keskukseen alittaa em. ajoyhteyden kalliossa. Sähköaseman lattia on tasolla - 3,0 ja katto tasolla +6,6.Syvällä kalliossa kaava-alueen alla pohjois-eteläsuunnassa kulkee Munkkisaari-Mäntymäki jätevesitunneli, jonka katon korkeusasema on -21,8.Lisäksi kaava-alueen alla Fredrikinkadun suuntaisena kulkee rakenteilla oleva Kamppi-Erottaja-Kruununhaka yhteiskäyttötunneli. Tunnelin katon korkeusasema laskee luoteesta -32:sta kaakkoon - 34:ään. Lisäksi kalliossa on kaava-alueen poikki kulkeva pitkän tähtäyksen tilavaraus Helsingin toiselle metrolinjalle.Lapinrinteen ja Lapinlahdenkadun vesihuollon ja energiahuollon johtoja joudutaan siirtämään tunnelin rampin kaivannon takia.
Kallioperän laatu on alueella hyvää eikä kaava-alueella ole havaittu heikkousvyöhykkeitä. Kallioperä koostuu graniitista ja kiillegneissistä. Kallion pinta on korkeimmillaan Fredrikinkadun ja Annankadun välissä noin tasolla + 20. Maakerrosten paksuus vaihtelee 2-4 metriin. Rakennukset on perustettu maa- ja kalliovaraisesti.
Laaditut hankesuunnitelmat ja selvitykset
SRV Viitoset Oy on teettänyt Kamppiparkin laajennuksen suunnitelman ajoyhteyksineen. Ratkaisusta on tutkittu useita eri vaihtoehtoja. Kaupunkisuunnitteluvirasto on ohjannut työn siltä osin kun asemakaavalliset ja liikennetekniset suunnittelukysymykset ja eri hankkeiden yhteensovittamistarpeet ovat vaatineet. Kaupunkisuunnitteluvirasto on teettänyt asemakaavoituksen pohjaksi keskustan huoltotunnelin asemakaavoituksen edellyttämät tarvittavat suunnitelmat ja selvitykset. Ilmatieteenlaitos on laatinut päästöselvityksen asemakaava-alueesta. Maanalaisten tilojen riskiselvitys valmistuu huhtikuussa.
Keskustan kaupunkirakenteen kehittämiseksi, kävelykeskustan ja jalankulkualueiden laajentamiseksi sekä kiinteistöjen kehittämismahdollisuuksien turvaamiseksi on tarkoitus johtaa keskustaan suuntautuva Kampin ja Kluuvin huoltoliikenne ja pysäköintiliikenne maanalaisiin tiloihin Ruoholahdenkadun ja Kluuvin tunnelin välillä kaupunkisuunnittelulautakunnan 4.12.2003 hyväksymän periaatesuunnitelman mukaisesti. Tavoitteena on huoltotunnelin liikenteen turvallisuus ja sujuvuus sekä maanalaisen käyttöympäristön korkea palo- ja pelastusturvallisuustaso, hyvä orientoitavuus ja maan päällä kaupunkikuvallisen laadun paraneminen.Tavoitteena on linjata yleinen huolto- ja pysäköintiliikenteen tunneli Ruoholahdenkadun ja Kluuvintunnelin välillä Kalevankadun ja Aleksanterinkadun alaisesti siten, että sen varteen voidaan sijoittaa liikekortteleita palvelevia huoltoliikenteen tiloja sekä aluetta palvelevat pysäköintilaitokset.Tavoitteena on myös pintaan ja korttelialueille tulevien ramppien, poistumisteiden ja hormien kaupunkikuvallinen korkea laatu. Tavoitteena on maanalaisten tilojen pysty-yhteyksien sijoittaminen korttelialueille ja myös tältä osin julkisen tilan ja kaupunkikuvan parantaminen. Tavoitteena on sijoittaa Kampin keskuksen sekä Kampin muiden kiinteistöjen asemakaavan mukaiset pysäköintipaikat Kamppi-parkin laajennukseen. Siirtämällä autoliikennettä pois keskustasta keskittämällä pysäköinti ja järjestämällä sisäänajo keskustan ulkopuolelle pyritään keskustan liikennekuormituksen ja päästöhaittojen vähenemiseen.Tavoitteena on Lastenlehdon puiston eteläosaan tulevan ajoluiskan ja risteysalueen liikenneturvallisuus erityisesti kevyen liikenteen ja jalankulun kannalta. Tavoitteena on risteysalueen katuympäristön ja puistoympäristön sekä korttelialueille ja julkiseen tilaan sijoittuvien poistumisteiden ja hormien kaupunkikuvallinen korkea laatu. Tunnelin länsiosan suuaukon sovittaminen kaupunkitilaan pyritään ratkaisemaan kattamalla ajoluiskaa ja sovittamalla se kaupunkikuvallisesti osaksi puistoa maisemasuunnittelun ja ympäristötaiteen keinoin.
Asemakaavalla muodostetaan Kamppi-parkin laajennukselle, sen ajoyhteydelle ja väestönsuojalle sekä pysty-yhteyksille tilavaraukset. Keskustan alaisen huolto- ja pysäköintiliikennetunnelin länsiosalle osoitetaan tilavaraus ja se linjataan Ruoholahdenkadulta Lapinlahdenkadun ja Kalevankadun alaisena Yrjönkadulle saakka. Asemakaava sisältää myös huoltotunnelin edellyttämät pysty-yhteydet sekä Kampin aluetta palvelevan muuntamon ja maanalaisten tilojen edellyttämät tekniset tilat. Asemakaavassa on otettu huomioon nykyiset tilat ja tulevat maanalaiset varaukset.
Huolto- ja pysäköintiliikennetunnelin pituus kaava-alueella on 830 m ja vapaa poikkipinta-ala on 84 m2. Tilavuus on 70 000 m3. Pysäköintilaitoksen kokonaispinta-ala on 20 000 br-m2. Pysäköintihallin laajuus on 15 500 m2, ajotunnelin/väestönsuojan laajuus on 2 000 m2 ja teknisiä tiloja kulkutiloineen on 2 500 m2. Kamppiparkin tilavuus yht. on 80 000 m3.
Ajoyhteys Lastenlehdon puistossa
Ajoyhteys maanalaisiin liikennetiloihin on osoitettu kaksisuuntaisena ajoluiskana Ruoholahdenkadun ja Abrahaminkadun liittymään. Ajoluiska sijoittuu Lapinrinteen katualueen ja Lastenlehdon puiston rajakohtaan. Ajoluiska sovitetaan kattamalla osaksi puisto-aluetta. Asemakaavassa määritellään myös ajoluiskan suun liikenneturvallisuuden edellyttämä vapaan näkemän alue. Ajoluiskan sijoitus ja mitoitus perustuu Ruoholahdenkadun liikenteen sujuvuuteen, liittymän liikenneturvallisuuteen sekä kaupunkikuvan vaatimuksiin. Ajoluiskan leveys on 8 m.Ajoluiskan sovittamista puistoon on selostettu tarkemmin kohdassa: Lastenlehdon puisto.
Huolto- ja pysäköintiliikenteen tunneli
Yleisen huolto- ja pysäköintiliikenteen tunnelin linjaus ja korkeusasemat on määritelty siten, että huolto- ja pysäköintiliikenne tunnelissa on mahdollisimman turvallista, liittyminen pysäköintilaitokseen tapahtuu oikeassa tasossa ja siten, että väylä voidaan toteuttaa kalliotunnelina. Pysäköintiliikenne käyttää tunneliosuutta lännestä Kamppiparkin pysäköintilaitokseen sekä toisessa vaiheessa tunnelin itäosan valmistuttua Mannerheimintien alaiseen pysäköintilaitokseen. Huoltoliikenne voi käyttää tunnelia toisessa vaiheessa lännestä käsin Keskuskadulle saakka. Tunneli linjataan Kalevankadun ja Aleksanterinkadun alaisena ja se liitetään Kluuvintunneliin.
Tunnelin korkeusasemat Tunnelin suuaukossa Lastenlehdon puiston eteläpäässä väylän korkeusasema on +8.0. Tunnelin korkeusasema laskee itään päin. Liikenneturvallisuuden takia tunnelin pituuskaltevuus on asemakaavamääräyksen mukaan enintään 7%.Korkeusasemaan vaikuttaa muiden maanalaisten tilojen ja tunneleiden sijainti. Tunnelin pohja on Kamppi-parkin ajoliittymän kohdalla Malminrinteen ja Lapinlahdenkadun risteyksen alla -8.5 ja Annankadun ja Kalevankadun risteyksen alla tasolla -16.0, josta se edelleen laskee kohti Yrjönkatua. Tunnelin mitoitusTunneli on kaksisuuntainen ja sen leveys on 12.6 m sekä 13.7 m niiltä osin, missä on pelastusyhteyden vaatima sivukäytävä. Maanalaisen väylän liikennetilan korkeus on 4.0 m ja vapaan tilan korkeus 4.2 m. Tunnelin korkeus lattiasta kattoon on 7 m. Tunnelin yläpuolelle ja sivuille on varattu 12 metrin suojavyöhyke (ehjää kalliota). Alapuolella suojavyöhyke on 5 m. Huoltotunnelin poistumistiet ja pystykuilut Huoltotunneli edellyttää pintaan johtavia kuiluja ilmanvaihdon tuloilmaa ja poistoilmaa sekä savunpoistoa varten (merkintä mai). Poistoilmakuilu on Lapinlahden puistikossa, jossa on 15 m2 hormi noin 3-4 metrin korkeudelle. Maanpintaan tulevan osan korkeus on varmistettu päästöjen leviämisselvityksellä. Raitisilmakuilut sijoittuvat Lastenlehdon puistoon Lapinlahdenkadun varrelle (pinta-ala 15 m2) ja Ressun koulun pihalle korkean poistoilmakuilun alaosaan (pinta-ala 15 m2). Huoltotunnelia palvelevat poistumistiet tulevat Lastenlehdon puistoon, Lapinlahden puistikkoon ja Ressun koulun pihalle (map1). Pysäköintilaitos (Kamppiparkin laajennus)
Pysäköintilaitos on toimintatavaltaan yleinen pysäköintilaitos, jonne on tarkoitus sijoittaa Kampin asemakaavavelvoitteiden mukaisia paikkoja ja joka palvelee asiointipysäköintiä. Toteutustavaltaan kyseessä on yksityinen hanke.Nykyistä Kamppi-parkin pysäköintilaitosta (950 ap) laajennetaan eteläpuolelle kahdella samansuuntaisella pysäköintiluolalla. Laajennuksen 500 autopaikkaa sijoittuvat kahteen tasoon. Hallit ovat 17 m leveitä ja 200 m pitkiä. Alimman pysäköintitason n. - 8,0 vapaa korkeus on 2,7 m ja ylimmän tason n. - 4,5 vapaa korkeus on 4,5 m. Pohjoisen luolan itäpää varustetaan Kampin keskuksen 2000 suojapaikan väestönsuojaksi. Suojan lattian korkeusasema on n. - 8,0 ja se on yksitasoinen. Luolan korkeus on 6,5 m ja se on 110 m pitkä.Vaakatasoiset kävely-yhteydet leveydeltään 3,5m ja korkeudeltaan 4,5 m sitovat eri tunnelijärjestelmät yhteen (merkintä map3).Pysäköintilaitoksen ajoyhteys Pysäköintilaitoksen liittymä sijaitsee maan alla Malminrinteen kohdalla. Vapaa ajokorkeus on 3.7 m. Laitoksen yleistä sisäänajokohtaa saa käyttää väestönsuojatarkoituksiin (ma-lv). Laajennukseen on yhteys myös Simonkadun ja Jaakonkadun nykyisistä ajoluiskista. Pysäköintilaitoksen nykyisen ja uuden osan välille järjestetään ajoyhteys. Henkilökäynnit Uusi pysäköintilaitoksen sisäänkäynti tulee Kampin keskukseen. Lisäksi nykyinen Urho Kekkosen kadun sisäänkäynti uudistetaan ja sijoitetaan Kampin keskuksen hissitorniin. Kamppi-parkin nykyiset yleisön sisäänkäynnit säilyvät Forumissa ja Kampintorilla (Malminkatu 12).Suoraan kiinteistöön johtavia sisäänkäyntejä on Vakuutusyhtiö Fennian toimitilarakennuksessa (Kansakoulukatu 10). Kamppi-parkin laajennuksen tarvitsemat poistumistiet sijoittuvat Ressun lukion pihalle, Annantalon pihalle, korttelin 67 tontille 6, korttelin 153 tontille 6, korttelin 4001 tontille 5, Lapinlahden puistikkoon sekä suunnittelualueen ulkopuolelle Kampin keskukseen.Maanalaisten pysäköintitilojen henkilöliikenne hisseillä ja portailla katutasoon tapahtuu olemassa olevien rakennusten kautta katutasoon siten, että niistä on esteetön yhteys myös kadulle tai korttelialueelle tai kadun alla yleisen jalankulun väylälle. Rakennuksiin johtaville porras- ja hissikuiluille on määrätty rakennusalat. PystykuilutKamppi-parkin 10 m2 poistoilmahormi johdetaan Ressun lukion tontilla itäpuolen naapuritontin rakennuksen (Suomi-Yhtiöt) seinää pitkin kattotasojen yläpuolelle. Kamppi-parkin raitisilmakuilu on Annantalon tontin eteläkulmassa kaksi metriä katutason yläpuolelle (13 m2). Muuntamo (ma-ss)
Kampin osa-aluetta palveleva muuntamo sijaitsee Lapinlahden puistikossa Albertinkadun ja Eerikinkadun kulmassa. Se on vanhentunut ja on suunniteltu uusittavaksi. Koska samalle paikalle on tarkoituksenmukaista sijoittaa huoltotunnelin poistoilmakuilu, väestönsuojan ilmavaihtokuilu sekä pelastautumisporras on todettu, että muuntamon tilavaatimuksen kanssa tilantarve puistossa kasvaisi yli 100 m2. Tämän johdosta uudistettava muuntamo, joka ei tarvitse päivänvaloa osoitetaan sijoitettavaksi maan alle.
Tekniset tilat (ma-tek)
Pysäköintilaitos, väestönsuoja ja liikennetunneli tarvitsevat omia teknisiä tiloja ilmanvaihtokoneistoa, kunnallistekniikkaa ja muuta ohjaustekniikkaa varten. Pysäköintilaitoksen tekninen tila on eteläisimmän luolan Itäpäässä, väestönsuojan tekninen tila korttelin 153 tontin 3 alla ja liikennetunnelin tekninen tila on Lapinlahden puistikon alla.
Lastenlehdon puisto (VK) Lastenlehdon puistoon tuleva ajoluiska on tarkoitus kattaa ja maisemoida kaupunkikuvallisesti korkeatasoisesti osaksi puistokokonaisuutta siten, että puiston käyttöarvot ja kaupunkikuvallinen ilme säilyvät.Ajoluiskan alueen korkeatasoisen ratkaisun löytäminen on vaativa suunnittelutehtävä. Puistoaluetta ei voi pienentää ilman että ratkaisun yhteydessä puistoa kehitetään ja kenttäalueiden käytettävyyttä parannetaan. Asemakaavassa määrätään ajoluiskan ja tunnelityömaan alueet puistossa ja katutilassa palauttamaan ja suunnittelemaan osaksi yhtenäistä puisto- ja ympäristökokonaisuutta. Ajoaukon suun kohdalla tulee lisäksi olla liikenneturvallisuuden kannalta riittävät näkemäalueet, jotka voidaan istuttaa matalana kasvillisuutena. Ajorampin ympäristötaiteellisessa käsittelyssä ramppia kattava rakenne sovitetaan puistokokonaisuuteen siten, että se käytännöllisellä tavalla palvelee puiston käyttöä (mm. kentän katsomona, näköalapaikkana, terassoituna istutusalustana, kierrätysastioiden suojana).
Maan päälle tulevien kuilujen ja poistumisteiden näkyvät osat tulee sovittaa erityisellä huolella ja korkeatasoisella tavalla kaupunkikuvaan.
Maanalaisen käyttöympäristön toiminnallinen ja esteettinen laatu
Maanalaisia tiloja käyttää asioiva yleisö sekä siellä työskentelee jakeluliikenteen henkilökunta. Tilat ovat laajoja ja sijaitsevat syvällä maanpintaan nähden. Tästä syystä maanalaisen ympäristön ratkaisujen tulee vastata orientoituvuudeltaan, mitoitukseltaan, toimivuudeltaan ja materiaaleiltaan julkisten tilojen laatuvaatimuksia. Samalla tavalla kuin ajoluiska-alueelle luodaan oma visuaalinen luonne, tulee orientoitavuuden takia tunnelin sisätilaa jäsentää siten, että se kuvastaa yllä olevan kaupunkitilan tunnistettavia paikkoja.
Keskustan liikenteen ja pysäköinnin järjestelyt
Huolto- ja pysäköintiliikenteen tunneli avaa keskustan suuntaan uuden yhteyden, jonne siirtyy osa ydinkeskustan maanpäällisen katuverkon pysäköinti- ja huoltoliikenteestä. Tunneli parantaa yhteyksiä pysäköintilaitoksiin etenkin lännestä.Tunneli liitetään katuverkkoon nykyisten ja uusien ramppien kautta. Uudet liittymäpaikat on valittu niin, ettei tunnelin liikenne ruuhkauta katuverkon tärkeitä solmupisteitä.Ajoyhteydet Kamppiparkkiin (liikenneopasteissa nimenä pysäköintilaitos Forum) ovat Ruoholahdenkadulta uuden huoltotunnelin kautta sekä Simonkadun ja Jaakonkadun nykyisistä ajoluiskista. Mannerheimintien alaiseen laitokseen on jatkossa pysäköintiliikenteen ajoyhteydet tunneleita pitkin Ruoholahdenkadulta sekä Kalevankadulta.
Keskustan pysäköintipaikkojen kehitys
Kampin keskuksen uudisrakentaminen ja nykyisten kiinteistöjen saneeraaminen ovat lisänneet viime vuosina jonkin verran keskustan pysäköintipaikkojen määrää. Autopaikkatarve on täytetty uusilla pysäköintilaitospaikoilla. Laitoksiin on siirtynyt myös paikkoja kadunvarsilta ja tonteilta, jotka saneerausten yhteydessä on muutettu muihin käyttötarkoituksiin. Pysäköintipaikkojen tarve
Kampin keskuksen asemakaavan mukainen autopaikkamäärä on 650 autopaikkaa. Tästä määrästä Kampin keskuksen alueelle sijoittuu yhteensä 370 autopaikkaa. Loput 280 autopaikkaa sijoitetaan Kamppiparkin laajennukseen.Kamppiparkin laajennuksen 500 autopaikkaa jakautuvat seuraaviin kohteisiin:
280 autopaikkaa
Sähkötalon muutokset
Metrokortteli
Lähikiinteistöjen saneeraukset
Kadun varsilta poistuvat paikat
autopaikkaa
PysäköintiliikenneLiikennemäärien arvioinnissa on käytetty nykyisten keskustan pysäköintilaitosten käyttöaste- ja aikavaihtelutietoja. Näiden perusteella arvioidaan, että Kamppiparkki laajennettuna (950 + 500 autopaikkaa) tuottaa liikennettä 7 600 ajoneuvoa/vrk ja Mannerheimintien alainen uusi pysäköintilaitos (600 autopaikkaa) 6 400 ajoneuvoa/vrk.Pysäköintiliikenteen suuntajakautumista on tehty oletukset liikennelaskentojen ja kaupallisten tutkimusten pohjalta.HuoltoliikenneHuoltotunneliyhteyden valmistuttua Keskuskadun ja sen länsipuolisten kortteleiden huoltoliikenteen käyntimääräksi on arvioitu 700 huoltoautoa vuorokaudessa ja Keskuskadun itäpuolen käyntimääräksi 400 huoltoautoa vuorikaudessa. Koko tunneliin on arvioitu näin ollen tehtävän yhteensä noin 1 100 huoltokäyntiä vuorokaudessa.Huoltoliikenteen määrän arviointi perustuu keskustassa suoritettuihin laskentatietoihin sekä lisärakentamisesta johtuvaan huoltotarpeen lisääntymiseen.Vaikutukset keskustan liikennemääriin on selostettu kohdassa: Asemakaavan muutoksen vaikutukset. Maanalainen huoltoliikenne ja pysäköinti
Liikennevirran on oltava tunnelissa mahdollisimman häiriötön ja sujuva. Henkilöliikennettä jalan tai pyörällä tms. ei huoltotunnelissa sallita hätätilanteita lukuun ottamatta. Vaarallisten aineiden kuljetus on myös kielletty.Maanalaisesta huoltotunnelista on ajoyhteys pysäköintilaitos Forumiin. Liittymä on alustavasti suunniteltu kiertoliittymäksi. Kiertoliittymä toimii rakentamisen aikana tai vaiheittain rakennettaessa myös luontevana kääntöpaikkana. Tarkemmat selvitykset saadaan riskianalyysin valmistuttua huoltotunnelin itäpään asemakaavan laadinnan yhteydessä.
Tunnelin liikenteellinen mitoitus
Pysäköintilaitosten ja huoltoliikenteen tuottamat kokonaisliikennemäärät vastaavat kokoojakadun liikennemääriä. Liikenneturvallisuussyistä on tunnelille asetettu sellaiset suunnittelukriteerit, että liikenne huoltotunnelissa on mahdollisimman sujuvaa ja turvallista ja tunnelissa olevien liittymien välityskyky on riittävä.Tilaratkaisuna on yksi tunneli, jota liikennöidään kaksisuuntaisesti. Kaistaleveydeksi on suunniteltu 4,5 m. Poikkeustilanteita varten tarvittavan kävelykaistan leveys on toisella puolella 1,2 m ja toisella 0,9 m. Ajoradat on erotettu toisistaan keskikorokkeella, jonka yli voidaan poikkeustapauksissa ajaa, esim. ohitettaessa rikkoutunut ajoneuvo. Liikennemäärät ja nopeudet tunnelissa eivät edellytä kaksoistunnelia.Liikenneturvallisuuden vuoksi tunnelin suurin sallittu pituuskaltevuus on 7 %. Tunnelin nopeusrajoitus on 30 km/h. Vapaan tilan korkeus on 4.2 m (sallittu ajoneuvon korkeus 4 m). Ajoneuvon suurin sallittu pituus on 12 m.
Kallion laadun ja pinnan selvittämiseksi on tehty kairauksia Lapinlahden puiston alueella. Huoltokadun ja Kamppiparkin laajennuksen sijoituksessa on otettu huomioon yläpuolisten kiinteistöjen kellaritilat. Huoltokadulle on varattu sivuilla ja päällä suoja-aluetta 12 m ja Kamppiparkille 10 m. Uuden pysäköintiluolan toteuttaminen tulee tehdä niin, että olemassa olevan Kamppiparkin väestönsuoja täyttää S6 luokan väestönsuojien tekniset määräysten vaatimukset.Kampintorin sähköaseman ympäristössä on todettu rikkonaista kalliota ja vaakajännityksiä, jonka takia louhintatyössä on noudatettava erityistä varovaisuutta. Metrolinjaus Kampista Töölöön sekä Laajasaloon on otettu huomioon suunnitteluratkaisuissa. Ennen rakennusluvan myöntämistä luvan hakijan on esitettävä hyväksytyt suunnitelmat kallion sekä rakennusten liikkeiden ja tärinöiden seurannasta. Rakentaminen ei saa aiheuttaa pohjaveden pinnan alenemista. Kalliotilat ruiskubetonoidaan sekä injektoidaan vesivuotojen minimoimiseksiMaanalaiset tilat on sijoitettava, louhittava ja lujitettava siten ettei niistä tai niiden rakentamisesta aiheudu vahinkoa rakennuksille tai muille maanalaisille tiloille tai rakenteille eikä puistoille, kaduille ja katupuuistutuksille. Asemakaava-alueella on olemassa olevia kalliotiloja ja rakenteita, joita joudutaan ottamaan huomioon tai muuttamaan rakentamisen aikana.Maanalaisten tilojen yläpuolella olevilla korttelialueilla rakennettaessa tai louhittaessa on otettava huomioon maanalaisten tilojen sijainti ja rakenteiden suojaetäisyydet siten ettei aiheuteta haittaa maanalaisille tiloille tai rakenteille. Maanalaisia tiloja ei saa sijoittaa siten, että kallion suojavyöhykkeet estävät rakenteet asemakaavan tavoitteen mukaisten tilojen tarkoituksenmukaista toteuttamista naapuritonteilla. Helsingin energian kaukokylmäjohtoja saadaan sijoittaa huoltokadun pohjalle. Palo- ja pelastusturvallisuus
Huolto- ja pysäköintiliikennetunnelin sekä myös pysäköintilaitoksen turvallisuuteen on kiinnitetty erityistä huomiota. Pelastautuminen, pelastaminen taikka tiloissa orientoituminen ei ole ilman erityistoimenpiteitä samalla tasolla kuin maan päällä. Turvallisuustaso ei saa muodostua heikommaksi kuin maanpäällisissä tiloissa. Vastaavasta maanalaisesta järjestelmästä, mitä kokonaisuutta nyt ollaan suunnittelemassa, ei ole esimerkkiä muualla. Pelastuslaitos on ollut kiinteästi mukana ohjaamassa työtä koko kaavaprosessin ajan.Huoltotunnelin pelastautumisyhteydet on sijoitettu viranomaisten määräämällä tavalla 90 metrin välein. Tämä on toteutettu suorina yhteyksinä pintaan sekä tunnelin rinnalla olevan poistumistiekäytävän kautta. Pelastustiet ja poistumistiet tulee rakentaa siten, että poistuminen maan tasolla on suoraan kadulle tai puistoon. Poistoilmaa ja raitisilmaa varten tarvitaan ilmanvaihtokuiluja, jotka toimivat myös savunpoistossa. Kaikkia ilmakuiluja käytetään savunpoistoon. Korvausilmaa voidaan ottaa kaikista kuiluista. Poistumistiekäytävissä toteutetaan ylipaine estämään savu- ja pakokaasujen pääsy käytävään.Pelastuslaitoksen vaatimuksesta tunnelin varustukseen tulee kuulumaan mm. poistumisteiden turva- ja merkkivalaistus, VIRVE-verkko ja kenttäpuhelinjärjestelmävaravoimajärjestelmä ym. Tunnelin käyttöä varten toteutetaan valvomo, joka toimii mahdollisesti myös pelastustoiminnan johtokeskuksena.Pysäköintilaitoksen pelastautumisyhteydet on sijoitettu viranomaisten määräämällä tavalla 90 m välein. Käyttäjien pääasiallinen yhteys pysäköintitiloista maanpinnalle toimii hisseillä. Porrasyhteydet on suunniteltu ensisijaisesti hätäpoistumistiekäyttöön. Laitos liitetään yleiseen sähkö-, vesi- ja viemäriverkkoon. Tila varustetaan myös viranomaisten kanssa sovittavilla turvallisuusjärjestelmillä kuten esim. alkusammutuskalustolla, paloilmoittimella ja sprinklerillä.
Riskiselvitys
Huoltotunnelista on tekeillä riskiselvitys, joka koskee tapahtumariskejä, kuten tunnelipalo, liikenneonnettomuudet, vesivuodot sekä käyttöhäiriöiden vaikutukset (kesto ja laajuus) koko tunnelijärjestelmälle ja pintakatuverkolle. Työ valmistuu huhtikuun aikana.Analyysin tuloksena esitetään valvontajärjestelmät, varareitit ja liikenteen ohjauksen periaatteet poikkeustilanteissa. Riskianalyysin perusteella ratkaistaan liittymätyyppi. Pelastuslaitos ottaa kantaa tunnelin turvallisuuteen ja liittymätyyppiin riskianalyysin jälkeen.Riskiselvitys on tehtävä ennen kuin maanalaiselle rakentamiselle annetaan rakennuslupa.
Ääneneristysmääräyksiä
Ilmanvaihtohormien aiheuttama melu asuntojen ulkopuolella saa olla enintään 45 dB(A).
Huoltotunnelista on laadittu kustannusarvio, joka perustuu asemakaavoitusta varten tehtyihin hankesuunnitelmiin. Laskelmat on laadittu pääkaupunkiseudun hintatasoon perustuen (marraskuu 2003).Ruoholahdenkadun rampin ja huoltotunnelin rakennuskustannukset ovat 14 milj. euroa (alv 0 % ). Rampin osuus kustannuksista on 2,7 milj. euroa (alv 0 % ). Kustannuksissa eivät ole mukana hankkeen toteuttamisen edellyttämä Lapinlahden puiston alueella tapahtuva puiston uudelleen rakentaminen, eivätkä katuliittymän kustannukset. Kamppi-parkin laajennuksen kustannukset ovat yksityisiä investointeja. Autopaikka kalliossa maksaa noin 30 000 euroa, jolloin koko laitoksen kustannukset ovat noin 75 milj. euroa. SRV Viitoset Oy osallistuu huoltotunnelin rakennuskustannuksiin kuten muutkin huoltotunneliin aikanaan liittyvät kiinteistöt.
Nimistötoimikunta on käsitellyt keskustan huoltotunnelin nimeä kokouksessaan 3.12.2003 ja päättänyt ehdottaa, että sen itäosan nimeksi tulee "Kluuvintunneli" ja länsiosan nimeksi "Kampintunneli".
Asemakaavaratkaisun vaikutukset
Vaikutukset rakennettuun ympäristöön, puistoympäristöön ja kaupunkikuvaan
Lastenlehdon puiston eteläreunaan tuleva ajoyhteys ja pohjoisreunan poistumistie sekä Lapinlahdenpuistikkoon tulevat pysty-yhteydet ovat suurimmat kaupunkikuvassa näkyvät järjestelyt. Ajoluiska on tarkoitus kattaa ja maisemoida osaksi puistoa siten, että puiston laajuus, ilme ja käytettävyys säilyvät mahdollisimman hyvin nykyisenkaltaisena siten, että se käytännöllisellä tavalla palvelee puiston käyttöä (mm. kentän katsomona, näköalapaikkana, terassoituna istutusalustana, kierrätysastioiden suojana). Risteysalueen järjestelyjä voidaan samalla kaupunkikuvallisesti kohentaa. Kaikki pysty-yhteydet sovitetaan puisto- ja katuympäristöihin kaupunkikuvallisesti korkeatasoisesti. Puistossa tehtävän päältä avattavan osuuden sekä poistumistie- ja ilmastointikuilurakennuksen johdosta häviää osa istutetuista puista sekä leikkipuiston kalusteet ja maastonmuodot. Myös pallo- ja luistinkentän ala pienenee nykyisellä paikalla merkittävästi ajorampin sijoituksen ja vaadittavien näkymäsektorien seurauksena. Käytännössä puisto joudutaan rakentamaan suurelta osin uudestaan. Puiston toiminnallinen luonne ja käyttö (leikki-, palloi-lu-, luistelu- ja oleskelualueet sekä läpikulku) pyritään säilyttämään ja kentän koko mitoittamaan tarkennetulla sijainnilla siten, että se edelleen soveltuu pallopeleihin. Työmaan aikainen päältä avattava osuus tekee puiston käytön leikkipuistona vaikeaksi tai mahdottomaksi rakennustyön aikana. Kaksi päiväkotiryhmää on riippuvaisia tästä ulkoleikkitilasta. Myös Ressun ala-asteen koulu (Lapinlahdenkatu 10) käyttää puiston pallokenttää, jota tunnelin rakennusaikana ei voi käyttää ollenkaan. Sosiaalivirasto, jonka valvonnassa päiväkotitoiminta on selvittää päiväkotiryhmien ulko-oleskelun vaihtoehdot. Työmiehenpuiston kapasiteetti ja varustelu on tässä mielessä otettu tarkastelun kohteeksi.
Vaikutukset keskustan liikenteeseen
Asemakaava ja Kamppiparkin laajennus lisää Ruoholahdenkadun rampin länsipuolella olevaa liikennettä noin 12 %. Ruoholahdenkadulla rampin itäpuolella liikenne vähenee noin 5 %. Huoltotunneli kokonaisuudessaan avaa keskustan suuntaan uuden yhteyden, jonne siirtyy osa ydinkeskustan maanpäällisen katuverkon pysäköinti- ja huoltoliikenteestä. Tunneli parantaa savutettavuutta ja yhteyksiä pysäköintilaitoksiin etenkin lännestä.Huoltotunneli yhdessä Kampin maanalaisen terminaalin toteuttamisen kanssa antaa mahdollisuuden vähentää ja jäsennellä Kampin alueen katuliikennettä uudelleen. Katujen liikennemäärät muuttuvat hieman. Kamppiparkin uusi ajoyhteys Ruoholahdenkadulla vähentää liikennettä Kampin katuverkolla noin 500 ajoneuvoa/vrk. Vähentyminen on merkittävintä Ruoholahdenkadulla ja reitillä Malminrinne-Kansakoulukatu-Simonkatu. Pitkällä aikavälillä arvioidaan pysäköintilaitoksen laajennuksen lisäävän Ruoholahdenkadun ramppiin tulevaa liikennettä noin 2700 ajoneuvoa/vrk, kun pysäköintilaitos Forumin liikenteen oletetaan kasvavan vähitellen kaksinkertaiseksi nykyisestä.Kun Mannerheimintien alainen laitos valmistuu, siirtyy Kampin katuverkolta maanalaiseen tunneliin Ruoholahdenkadun ja Kalevankadun ramppien kautta liikennettä arviolta noin 2000 ajoneuvoa/vrk. Siinä vaiheessa, kun ajoreitit laitoksiin ovat vakiintuneet ja laitosten käyttöaste on saavuttanut ennusteen mukaisen tason, on liikennemäärän kasvu noin 1800 ajoneuvoa/vrk Ruoholahdenkadulla ennen tunnelin ajoaukkoa lännen suunnassa. Mannerheimintien laitoksen käyttäjämäärä on ennustettu olevan noin 1,7 -kertainen verrattuna poistuvien City Centerin ja Stockmannin laitosten käyttäjämääriin yhteensä.Pysäköintilaitosten uusien ajoreittien vaikutuksesta Kampin sekä keskustan katuverkon liikenteestä vähenee noin 2500 ajoneuvoa/vrk. Ruoholahdenkadulla lännen suunnassa ennen tunnelin ajoaukkoa automäärä sen sijaan lisääntyy noin 4500 ajoneuvoa/vrk Forumin ja Mannerheimintien pysäköintilaitosten vaikutuksesta.Huoltoliikenteen ajoreitit suuntautuvat jatkossa Mannerheimintien reitiltä Mechelininkadun ja Länsiväylän suuntiin. Korvaavat reitit ovat hiukan nykyistä pidempiä, mutta matka-aikatarkastelujen perusteella jonkin verran sujuvampia. Huoltotunneli siirtää Kampin katuverkolta pois päivittäin noin 50 huoltoajoneuvoa. Ruoholahdenkadun ajoluiskaa siirtyy käyttämään lopputilanteessa noin 1400 huoltoajoneuvoa/vrk.Ruoholahdenkadun, Abrahaminkadun ja Lapinrinteen liittymien toimivuustarkastelu on tehty simulointiohjelmistolla. Toimivuutta on arvioitu iltahuipputunnin aikana klo 16-17, jolloin katujen liikenne on vilkkaimmillaan. Ydinkeskustassa pysäköintilaitosten ulosajoliikenteen huipputunti ajoittuu hieman ennen liikkeiden sulkeutumisaikaa kello 19-20. Toimivuustarkasteluissa tämä on huomioitu. Lisäksi on otaksuttu, että huoltoliikennettä voidaan ohjailla ja ohjeistaa niin, että se ei kuormita katuverkkoa pahimman iltaruuhkan aikaan.Tässä liittymäkokonaisuudessa on huomioitava sekä joukkoliikenteen että huolto- ja pysäköintiliikenteen joustava liittyminen katuverkon muuhun liikenteeseen. Ruoholahdenkadun ja Abrahaminkadun liittymän kuormitusasteeksi iltahuipputunnin aikana on laskettu 0,80.
Kamppiparkin (Pysäköintilaitos Forumin) nykyiset ajoittaiset ulosajoruuhkat helpottuvat liikenteen jakautuessa tasaisemmin kolmannen ulosajomahdollisuuden avauduttua lännen suuntaan.
Alueen liikenneturvallisuus paranee huomattavasti, kun huolto- ja pysäköintiliikenteen ajoreitit selkeytyvät ja liikenne johdetaan helposti saavutettavista ja hahmotettavista kohdista maan alle. Kävelyalueiden laajennusmahdollisuus ja niiden saaminen autottomiksi sekä asuntokatujen liikenteen väheneminen lisää liikenneturvallisuutta. Tulevaisuudessa huoltoliikennetunnelin ajoyhteys voidaan liittää suoraan Keskustatunneliin mikä parantaa edelleen keskustan liikenneturvallisuutta ja vähentää liikennemääriä.
Vaikutukset ympäristöön, ilman latuun ja meluun
Rakentaminen aiheuttaa työnaikaista haittaa ympäristölle. Merkittävimmät työnaikaiset häiriöt aiheutuvat kallion räjäytyksistä, louheen kuljetuksesta ja työnaikaisista rakennustarvikkeiden kuljetuksista. Louhintatöiden normaaleihin toimintatapoihin kuuluu mm. alku- ja loppukatselmus lähialueiden kiinteistöissä, tärinäherkkien atk- ym. laitteiden ja esineiden kartoitus, eristäminen ja valvonta koko louhintatyön ajan sekä töiden kulusta tiedottaminen.Liikenteen johtaminen tunneliin vähentää melua Ruoholahdenkadun rampin kohtaa lukuun ottamatta. Arvioitu liikennemäärän lisääntyminen rampin kohdalla on 2700 ajoneuvoa/vrk, kun kadun nykyinen liikennemäärä on noin 26 000 ajoneuvoa/vrk. Melutaso nousee enimmillään katuverkon ruuhkatunnin aikana noin 1 dB(A) tai alle sen.Jalankulkuympäristöjen ilma tulee uusien järjestelyjen myötä puhtaammaksi. Hiilimonoksidi- ja typpidioksidipitoisuudet alenevat yleisen ilman laadun paranemisen myötä. Kun huolto- ja pysäköintiliikenne käyttää maanalaisia tiloja poistuu myös talviaikaisen kylmäkäynnistyksen haitallinen vaikutus katutasosta, kun autot voidaan käynnistää lämpimässä tilassa. Ilmatieteenlaitos on arvioinut huolto- ja pysäköintiliikennetunnelin länsipään ja Kamppiparkin laajennuksen ilmanlaatuvaikutuksia leviämismallilaskelmin. Selvityksessä arvioitiin ilmanvaihdon kautta ulkoilmaan johdettavien pakokaasujen aiheuttamia typpidioksidi- ja hiilimonoksidi pitoisuuksia poistoilmahormien lähiympäristössä sekä Ruoholahdenkadun rampin vaikutuspiirissä. Mallilaskelmien tulosten mukaan sekä huoltotunnelin että Kamppiparkin poistoilmahormien kautta ulosjohdettujen pakokaasupäästöjen aiheuttamat pitoisuudet jäävät ilmanlaadun ohjearvoihin verrattuna pieniksi. Kamppiparkin ilmanvaihtohormin päästöt aiheuttavat lähirakennusten kattotasolla hiilimonoksidipitoisuuksia, jotka ovat alle 15 % terveysvaikutusperustaisista voimassa olevista ohjearvoista ja typpidioksidipitoisuuksia, jotka ovat alle 10 % ohjearvoista. Poistoilmahormin korkeudeksi riittää 2 m yli rakennuksen kattotason. Lapinlahden puistikon huolto- ja pysäköintiliikennetunnelin poistoilmahormin päästöt aiheuttavat korkeimmillaan maanpintatasossa ja lähirakennusten julkisivuilla typpidioksidi- ja hiilimonoksidipitoisuuksia, jotka ovat selvästi alle 10 % ohjearvoista. Tulosten mukaan ilman laadun kannalta riittävä poistoilmahormin korkeus on 3-4 metriä maan pinnasta. Tehtyjen mallilaskelmien mukaan liikennetunnelin suuaukon ympäristön typpidioksidipitoisuudet ovat jo nykyisin suhteellisen lähellä ilmanlaadun ohjearvoja. Pitoisuudet ovat suurimmillaan Ruoholahdenkadun ja Lapinrinteen risteysalueella ja sen läheisyydessä, jossa typpidioksidipitoisuudet ovat nykyisin korkeimmillaan noin 97 % vuorokausiohjearvoista ja 72 % tuntiohjearvosta.Liikennetunnelin suuaukon kautta ulkoilmaan vapautuvat päästöt ja huoltotunnelin seurauksena Ruoholahdenkadulla lisääntyvä liikenne kasvattavat hiukan typpidioksidipitoisuuksia. Pitoisuudet maan pintatasolla jäävät kuitenkin edelleen hienokseltaan alle ohjearvojen. Lastenlehdon leikkipuiston alueella pitoisuudet ovat sekä nykyisessä tilanteessa että tulevassa tilanteessa selvästi alle ohjearvojen. Hiilimonoksidipitoisuudet ovat sekä nykyisessä että tulevassa tilanteessa selvästi alle ohjearvojen.